31.10.2022
MT
Il-Ġurnal Uffiċjali tal-Unjoni Ewropea
L 282/299
(d) korretturi tal-istensils, fluwidi korretturi oħrajn u tapes tal-korrezzjoni (għajr dawk tal-intestatura 9612), ippreżentati f’pakki għall-bejgħ bl-imnut; u (e) testers tal-ħami taċ-ċeramika, fużibbli (eż. il-koni Seger). 4.
Fin-nomenklatura, “skart muniċipali” tfisser l-iskart li jinġabar mill-unitajiet domestiċi, mil-lukandi, mir-ristoranti, mill-isptarijiet, mill-ħwienet, mill-uffiċċji, eċċ., il-ġbir mill-knis tat-triq u tal-bankina, kif ukoll l-iskart tal-kostruzzjoni u tad-demolizzjoni.
L-iskart muniċipali ġeneralment ikun fih varjetà kbira ta’ materjali bħal plastik, lastiku, injam, karti, tessuti, ħġieġ, metalli, materjali tal-ikel, għamara miksura u oġġetti oħrajn miksurin jew mormijin.
Madankollu, it-terminu “skart muniċipali” ma jkoprix: (a) materjali jew oġġetti individwali mifrudin mill-iskart, eż. l-iskart tal-plastik, tal-lastiku, tal-injam, tal-karti, tat-tessuti, tal-ħġieġ jew tal-metalli, l-iskart u l-iskrapp elettriku u elettroniku (inkluż batteriji eżawriti) li jaqgħu fl-intestaturi tan-Nomenklatura proprji tagħhom; (b) skart industrijali; (c) farmaċewtiċi ta’ skart, kif definiti fin-nota 4(k) tal-Kapitolu 30; jew (d) skart kliniku, kif definit fin-nota 6(a) hawn taħt. 5.
Għall-finijiet tal-intestatura 3825, “ħama tad-dranaġġ” tfisser il-ħama li toħroġ mill-impjant ta’ trattament tal-effluwent urban u tinkludi l-iskart ta’ qabel it-trattament, il-ħama tat-tindif u l-ħama mhux stabbilizzata.
Il-ħama stabbilizzata, meta tkun tajba biex tintuża bħala fertilizzant, hija eskluża (il-Kapitolu 31). 6.
Għall-finijiet tal-intestatura 3825, l-espressjoni “skart ieħor” tapplika għal: (a) skart kliniku, jiġifieri, skart kontaminat li joħroġ mir-riċerka, mid-dijanjosi, mit-trattamenti mediċi jew minn proċeduri mediċi, kirurġiċi, dentali jew veterinarji oħrajn, li spiss ikun fih patoġeni u sustanzi farmaċewtiċi u jeħtieġ proċeduri speċjali għar-rimi (eż. dressings maħmuġin, ingwanti użati u siringi użati); (b) solventi organiċi ta’ skart; (c) skart tal-likwidi għat-tindif tal-metall, fluwidi idrawliċi, fluwidi tal-brejkijiet u fluwidi kontra l-iffriżar; u (d) skart ieħor mill-industriji kimiċi jew l-industriji konnessi.
Madankollu, l-espressjoni “skart ieħor” ma tkoprix l-iskart li prinċipalment ikun fih iż-żjut tal-petroleum jew iż-żjut miksubin minn minerali bituminużi (l-intestatura 2710). 7.
Għall-finijiet tal-intestatura 3826, it-terminu “bijodiżil” ifisser esteri monoalkiliċi tal-aċidi xaħmin li jintużaw bħala fjuwil, idderivati mix-xaħmijiet u miż-żjut annimali, veġetali jew mikrobiċi kemm jekk ikunu użati u kemm jekk le.
Noti tas-subintestatura 1.
Is-subintestaturi 3808 52 u 3808 59 ikopru biss l-oġġetti tal-intestatura 3808, li jkun fihom sustanza waħda jew iktar minn dawn li ġejjin: l-alachlor (ISO); l-aldicarb (ISO); l-aldrin (ISO); l-azinphos-methyl (ISO); il-binapacryl (ISO); il-camphechlor (ISO) (toxaphene); il-captafol (ISO); il-carbofuran (ISO); il-chlordane (ISO); il-chlordimeform (ISO); il-chlorobenzilate (ISO); id-DDT (ISO) (il-klofenotan (INN), il-1,1,1-trikloro-2,2-bis(p-klorofenil)etan); id-dieldrin (ISO, INN); il-4,6-dinitro-o-kresol (DNOC (ISO)) jew l-imlieħ tiegħu; id-dinoseb (ISO), l-imlieħ jew l-esteri tiegħu; l-endosulfan (ISO); l-ethylene dibromide (ISO) (1,2-dibromoetan); l-ethylene dichloride (ISO) (1,2-dikloroetan); il-fluoroacetamide (ISO); il-heptachlor (ISO); il-hexachlorobenzene (ISO); il-1,2,3,4,5,6-eżakloroċikloeżan (HCH (ISO)), inkluż il-lindane (ISO, INN); il-komposti tal-merkurju; il-methamidophos (ISO); il-monocrotophos (ISO); l-ossiran (ossidu tal-etilen); il-parathion (ISO); il-parathion-methyl (ISO) (metil-paratijon); il-pentachlorophenol (ISO), l-imlieħ jew l-esteri tiegħu; l-aċidu sulfoniku tal-perfluworoottan u l-imlieħ tiegħu; is-sulfonammidi tal-perfluworoottan; il-fluworur tas-sulfonil talperfluworottan; il-phosphamidon (ISO); it-2,4,5-T (ISO) (aċidu 2,4,5-triklorofenossiaċetiku), l-imlieħ jew l-esteri tiegħu; il-komposti tat-tributiltin; it-trichlorfon (ISO).